stanford-oval/wikipedia huggingface dataset:
Kuosmanen

Kuosmanen on suomalainen sukunimi, joka on muun muassa seuraavilla henkilöillä:
Antti Kuosmanen (s. 1950), Suomen edustaja OECD:ssä ja Unescossa
Antti Kuosmanen (s. 1970), muusikko
Atte Kuosmanen (s. 2002), pesäpalloilija
Elias Kuosmanen (s. 1995), kreikkalais-roomalaisen tyylin painija
Elo Kuosmanen (1893–1980), tanssija, koreografi, lavastaja, näyttämöpukusuunnittelija, balettimestari, balettipedagogi ja taidemaalari
Erkki Kuosmanen (1904–1993), kirjailija
Heikki Kuosmanen, Punka-Heikki, 1861–1924), Nilsiässä asunut rikollinen
Juho Kuosmanen (1887–1960), ulkomaankaupan harjoittaja ja kauppaneuvos
Juho Kuosmanen (s. 1979), elokuvaohjaaja
Kalle Kuosmanen (s. 2001), pesäpalloilija, Mikko Kuosmasen poika
Kauko Kuosmanen (1913–2007), kauppaneuvos, yrittäjä ja yritysjohtaja, kauppaneuvos Juho Kuosmasen poika
Kimmo Kuosmanen (s. 1966), muusikko ja teollinen muotoilija
Kirsti Kuosmanen (s. 1962), näyttelijä
Marja-Liisa Kuosmanen (s. 1964), iskelmälaulaja
Martti Kuosmanen (s. 1950), näyttelijä
Mauri Kuosmanen (1945–2008), näyttelijä
Mikko Kuosmanen (s. 1975), pesäpalloilija
Mirjami Kuosmanen (1915–1963), näyttelijä ja elokuvakäsikirjoittaja
Pekka Kuosmanen (s. 1940), yrittäjä ja ent. kansanedustaja
Rauno Kuosmanen (1932–1970), näyttelijä ja teatterinjohtaja
Risto Kuosmanen (1869–1946), kansakoulunopettaja, filosofian kandidaatti ja kansakouluntarkastaja
Sakari Kuosmanen (s. 1956), laulaja ja näyttelijä
Susanna Kuosmanen (s. 1964), jalkapalloilija
Tauno Kuosmanen (1928–2008), yrittäjä, "Nilsiän öljysheikki"
Timo Kuosmanen, (s. 1974), taloustieteilijä, talousmatematiikan ja tilastotieteen professori
Tomi Kuosmanen (s. 1974), pastori, kristillisdemokraattinen poliitikko ja Suomen Lähetysseuran aluepäällikkö
Vesa Kuosmanen (s. 1984), elokuvaohjaaja ja käsikirjoittaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Alina Kosunen

Alina Kosunen (s. 3. toukokuuta 1998) on suomalainen jalkapalloilija, pelipaikaltaan keskikenttäpelaaja tai hyökkääjä. Hän pelasi ensimmäisen liigaottelunsa kaudella 2017 PK-35 Vantaan joukkueessa. Kaudella 2021 hän edustaa Liigassa Helsingin Palloseuraa, jota hän on edustanut toisella sarjatasolla Ykkösessä kausina 2017–2020 yhteensä 59 ottelun verran. Maaleja hän on näissä otteluissa tehnyt kolmetoista. Kausina 2015–2016 hän pelasi Ykkösessä Vantaan Jalkapalloseuran joukkueessa 17 ottelua, joissa hän teki seitsemän maalia.
Kosunen pelasi syksyllä 2018 Yhdysvalloissa University of West Alabaman Tigers-joukkueessa.
Kosunen on pelannut Suomen nuorisomaajoukkueissa.
Kööpenhaminan joukkoampuminen 2022

| Kööpenhaminan joukkoampuminen 2022 |
| --- | --- |
 Field's-kauppakeskus vuonna 2014
Paikka:  Kööpenhamina, Tanska
Ajankohta:  3. heinäkuuta 2022
Iskutyyppi:  joukkoampuminen
Kuolleita:  3
Haavoittuneita:  27 (7 ampumahaavoista)
Tekoväline:  Kivääri
3. heinäkuuta 2022 useita ihmisiä ammuttiin Field's-kauppakeskuksessa tapahtuneessa joukkoampumisessa Tanskan pääkaupungissa Kööpenhaminassa. Tapauksesta on pidätetty 22-vuotias, joka on etnisesti tanskalainen. Ammuskelu ei poliisin mukaan liittynyt terrorismiin.
Uhrit

Iskussa kuoli 17-vuotias tanskalainen tyttö, 17-vuotian tanskalainen poika ja 47-vuotias venäläinen mies. Lisäksi neljä ihmistä sai vakavia vammoja ampumahaavoista ja 23 lievempiä vammoja harhaluodeista tai evakuoinnista.
Tekijä

Teosta epäilty on 22-vuotias tanskalainen mies. Hän on aiemmin kärsinyt psyykkisistä ongelmista. Pian ampumisen jälkeen hän latasi sosiaaliseen mediaan videoita, joissa hän esiintyy kiväärin kanssa ja sanoo ettei tietyn tyyppinen psykiatrinen lääkitys toimi.
Altmaninbulldoggi

| Altmaninbulldoggi |
| --- | --- |

Avaintiedot
Alkuperämaa:   Georgia,  Yhdysvallat
Määrä:  harvinainen
Rodun syntyaika:  1800-luku
Alkuperäinen käyttö:  vartiointi, maatilan yleiskoira, suojelukoira
Nykyinen käyttö:  vartio- ja farmikoira, kenttäkokeet
Muita nimityksiä:  Altman White English Bulldog
FCI-luokitus:  ei FCI-rotu
Ulkonäkö
Paino:  23–36 kg
Säkäkorkeus:  38–54 cm
Väritys:  valkoinen
Altmaninbulldoggi (Altman White English Bulldog) on yhdysvaltalainen koirarotu.
Ulkonäkö

Altmaninbulldoggi muistuttaa ulkoisesti paljon englanninbulldoggia, joskin on tätä kookkaampi. Lisäksi sen häntä yleensä typistetään, toisin kuin englanninbulldoggin. Säkäkorkeus vaihtelee 38–54 cm ja paino 23–36 kg välillä.
Luonne ja käyttäytyminen

Rotu soveltuu vartiointiin, farmityöskentelyyn ja kenttäkokeisiin. Lisäksi sen tiedetään tapelleen härkiä ja villikoiria vastaan suojellakseen omistajaansa.
Alkuperä

Rodun esi-isä tunnettiin nimellä "valkoinen englantilainen" (White English), ja se edusti kookkaampaa, alkuperäistä työkoirana käytettyä tyyppiä kuin nykyinen matalammaksi jalostettu englanninbulldoggi. Desmond Morriksen mukaan termiä White English on käytetty ennen vanhaan amerikanbulldoggista, joten altmaninbulldoggilla on yhteinen historia sen kanssa. "Valkoinen englantilainen" saapui Yhdysvaltoihin 1800-luvulla, ja siitä polveutuu nykyinen altmaninbulldoggi, jonka Georgian Waycrossista kotoisin ollut Ray Altman kehitti.
Desmond Morriksen mukaan altmaninbulldoggi oli 2000-luvun alussa saavuttamaisillaan virallisen rodun aseman Yhdysvalloissa, vaikkakin sillä on hyvin samanlainen tausta amerikanbulldoggin kanssa.
Kuosmalan koulu

| Kuosmalan koulu |
| --- | --- |
Sijainti:  Siikakoskentie 550, 51780 Kuosmala (Juva)
Koordinaatit:  61.7588°N, 27.6696°E
Tyyppi:  suomenkielinen alakoulu, kyläkoulu
Rehtori:  Pekka Lampinen
Luokat:  1-6
Oppilaita:  27 (2018-2019)
Verkkosivut
Kuosmalan koulu on eteläsavolaisen Juvan kunnan Kuosmalan kylässä Voipää-järven läheisyydessä sijaitseva yli satavuotias alakoulu (luokka-asteet 1-6). Kyläkoulua kävi lukuvuonna 2018-2019 yhteensä 27 oppilasta (vuonna 2016 koulussa oli 29 alakoululaista).
Vuoden 2021 alkuun mennessä Juvan keskustaajamaan rakennetaan uusi koulukampusalue 100-paikkaiselle päiväkodille, yhtenäiskouluksi muuttuvalle peruskoululle, lukiolle ja liikuntakeskukselle. Juvan koulukeskuksen tontille nouseva rakennushanke tunnetaan nimellä Martti Talvela -kampus. Kuosmalan kyläkoulun oppilaaksiottamisalueen alakoululaiset ohjataan jo syksystä 2020 lähtien Juvan yhtenäiskouluun, ja opetus Kuosmalan kyläkoululla lakkaa.
Aiheesta muualla

Koikkalan koulun koululaisten ryhmäkuva (1951) (juvanlehti.fi)
Kristian Karlsson

| Mitalit | Mitalit | Mitalit |  |
| --- | --- | --- | --- |
|  Kristian Karlsson |  Kristian Karlsson |  Kristian Karlsson |  |
Maa:   Ruotsi
Miesten pöytätennis
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Pronssia | Halmstad 2018 | joukkuekilpailu |  |
| Euroopan-mestaruuskilpailut  | Euroopan-mestaruuskilpailut  | Euroopan-mestaruuskilpailut  |  |
|  Hopeaa | Herning 2012 | nelinpeli |  |
|  Hopeaa | Alicante 2018 | nelinpeli |  |
|  Pronssia | Lissabon 2014 | joukkuekilpailu |  |
|  Pronssia | Jekaterinburg 2015 | nelinpeli |  |
|  Pronssia | Budapest 2016 | nelinpeli |  |
|  Pronssia | Alicante 2018 | kaksinpeli |  |
Kristian Karlsson (s. 6. elokuuta 1991) on ruotsalainen pöytätennispelaaja, jolla on yksi MM- ja kuusi EM-mitalia.
Karlsson nousi arvokisamitaleille Herningin EM-kilpailuissa 2012 saavuttamalla miesten nelinpelissä Mattias Karlssonin (nyk. Falck) kanssa hopeaa. Lissabonin EM-kilpailuissa 2014 Karlsson saavutti joukkuekilpailussa pronssia. Jekaterinburgin EM-kilpailuissa 2015 ja Budapestin EM-kilpailuissa 2016 Karlssonit saavuttivat nelinpelissä pronssia. Vuonna 2018 Karlsson kuului kotikentällä Halmstadin MM-kilpailuissa Ruotsin joukkueeseen, joka saavutti joukkuekilpailussa pronssia. Myöhemmin samana vuonna hän saavutti Alicanten EM-kilpailuissa kaksinpelissä pronssia ja nelinpelissä Falckin kanssa hopeaa.
Rio de Janeiron olympialaisissa 2016 Karlsson hävisi kaksinpelissä toisen ottelunsa Valko-Venäjän Vladimir Samsonoville. Hän osallistui myös joukkuekilpailuun, jossa Ruotsi sijoittui jaetulle viidennelle sijalle hävittyään puolivälierissä Etelä-Korealle.
Karlsson on ollut maailmanrankingissa parhaimmillaan sijalla 17 maaliskuussa 2018.
Kööpenhaminan amt

| Kööpenhaminan amt Københavns Amtskommune |
| --- | --- |
 Vaakuna
 Sijainti
Valtio:  Tanska
Perustettu:  1662
Lakkautettu:  2007
Hallinto:  
 – hallinnollinen keskus:  Glostrup
Pinta-ala:  526 km²
Väkiluku (2006):  618 529
Kööpenhaminan amt (tansk. Københavns amt) oli hallintoalue, joka sijaitsi Själlannin saarella Tanskassa. Sen asukasluku oli noin 618 000 (2003). Amtin pääkaupunki oli Glostrup.
On huomattava, että Kööpenhaminan kunta itse ei kuulunut Kööpenhaminan amtiin, kuten ei myöskään Frederiksbergin kunta. Nämä olivat kumpikin omia amtejaan. Sekaantumisen vaaran vuoksi Kööpenhaminaa ei kuitenkaan kutsuttu amtiksi, vaan kaupungiksi tai kunnaksi. Tanskan kuntauudistuksessa 1. tammikuuta 2007 vanhat amtit lakkautettiin ja Kööpenhaminan amtista tuli osa Region Hovedstadenin hallintoaluetta.
Kunnat

| --- | --- |
 Albertslund  Ballerup  Brøndby  Dragør  Gentofte  Gladsaxe  Glostrup  Herlev  Hvidovre:  Høje-Taastrup  Ishøj  Ledøje-Smørum  Lyngby-Taarbæk  Rødovre  Søllerød  Tårnby  Vallensbæk  Værløse
Pormestarit

Amtin pormestari on valittu vuodesta 1970 lähtien. Seuraavat henkilöt toimivat Kööpenhaminan amtin pormestareina vuosina 1970–2006:
1970–1972: Poul Storchholm
1972–1974: Viggo Hauch
1974-1993: Per Kaalund
1994-2006: Vibeke Storm Rasmussen
Aiheesta muualla

Kööpenhaminan amt
Américo Tomás

| Américo Tomás |
| --- | --- |
 Américo Tomás lokakuussa 1968.
Portugalin presidentti
 9.8.1958–25.4.1974  
Pääministeri:  António de Oliveira Salazar Marcelo Caetano
Edeltäjä:  Francisco Craveiro Lopes
Seuraaja:  António de Spínola
Henkilötiedot
Syntynyt: 19. marraskuuta 1894 Lissabon, Portugali
Kuollut: 18. syyskuuta 1987 (92 vuotta) Cascais, Portugali
Tiedot
Puolue:  Kansallinen liitto
 Nimikirjoitus
Américo de Deus Rodrigues Tomás (19. marraskuuta 1894 – 18. syyskuuta 1987) oli portugalilainen amiraali ja poliitikko. Hän oli Portugalin presidentti vuosina 1958–1974.
Aiheesta muualla

Kuvia tai muita tiedostoja aiheesta Américo Tomás Wikimedia Commonsissa
Américo Brasiliense

Américo Brasiliense
Américo Brasiliense on pieni kaupunki Brasiliassa, São Paulon osavaltiossa. Vuonna 2004 kaupungissa oli 32 504 asukasta. Américo Brasiliense tunnetaan lempinimellä ”Cidade Doçura” (suom. makea kaupunki), sillä sitä ympäröivät sokeriruokoviljelykset. Sokeriruoko muodostaa kaupungin talouden perustan.
Aiheesta muualla

Américo Brasiliensen verkkosivut (Arkistoitu – Internet Archive)
Kristian Kvakland

Kristian Kvakland (5. helmikuuta 1927 Orkdal, Norja – 2. lokakuuta 2011) oli norjalainen kuvanveistäjä. Hänen tunnetuin työnsä on pronssinen Amanda-patsas, joka liittyy vuosittaiseen Amanda-elokuvapalkintoon. Ensimmäinen patsas painoi 4,5 kilogrammaa, mutta myöhemmin patsaiden paino on vakiintunut 2,5 kilogrammaan.
Kvaklandin töitä on monissa Norjan julkisissa taidekokoelmissa.
Aiheesta muualla

Virallinen verkkosivusto (Arkistoitu – Internet Archive)
Kuot

| Kuot |
| --- | --- |
Muu nimi:  kuat, panaras
Tiedot
Alue:  Papua-Uusi-Guinea
Puhujia:  noin 2 400
Sija:  ei sadan suurimman joukossa
Kirjaimisto:  latinalainen aakkosto
Kielitieteellinen luokitus
Kielikunta:  itäpapualaiset kielet, mahdollisesti isolaattikieli
Kieliryhmä:  Yelen–Salomonsaarten–Uuden-Britannian kielet
Kielikoodit
ISO 639-3:  kto
 Ohje 
Kuot on itäinen papuakieli, jota puhuu noin 2 400 (2002) ihmistä yhdeksässä eri kylässä Uuden-Irlannin saaren pohjoisrannikolla Papua-Uudessa-Guineassa. Se on Uudessa-Irlannissa puhutuista 19 kielestä ainoa ei-austronesialainen kieli ja luultavasti ainoa säilynyt jäänne kielistä, joita Uudessa-Irlannssa puhuttiin ennen austronesialaisten kansojen saapumista noin 3 500 vuotta sitten. Kuotin kielessä ei ole mainittavia murteita.
Kuotin sanajärjestys on melko harvinainen VSO (verbi–subjekti–objekti), ja kieli on vahvasti agglutinoiva. Kieliopillisista piirteistä voidaan mainita kaksi sukua (maskuliini ja feminiini) sekä kaksikon käyttö yksikön ja monikon rinnalla. Kielen verbit jaetaan kolmeen ryhmään, joista kaksi on suljettuja. Myös adjektiivien morfologia on monipuolista.
Kuotin kielitieteellinen asema on epäselvä, sillä se ei muistuta muita alueella puhuttuja kieliä sen enempää sanastoltaan kuin kieliopiltaankaan. Vuonna 1975 julkaistussa luokituksessaan, jota muun muassa Ethnologue käyttää, Stephen Wurm luokitteli kuotin itäpapualaisten kielten kielikuntaan, mutta myöhempi Rossin (2005) tekemä luokitus määrittelee sen isolaattikieleksi. Kieli on uhanalainen, sillä yhä suurempi osa puhujista suosii tok-pisiniä ainoana kielenään ja lähetystyö vaarantaa kuotin puhujien alkuperäisen kulttuurin.[lähde? ] Myös kielen huomattava erilaisuus verrattuna naapuriheimojen puhumiin austronesialaisiin kieliin vaikeuttaa sen asemaa.
Uusi testamentti julkaistiin kuotiksi vuonna 2001.
Aiheesta muualla

Swadeshin lista kuotin kielelle[vanhentunut linkki] (englanniksi)
Isolaattikielet
abinomn
aimara
ainu
baski
bung
burušaski
hadza
haida
huaorani
japani
jeniseiläiskielet
jukagiiri
karkar-yuri
kehu
korea
kuot
kutenai
nihali
nivhi
odiai
porome
sandawe
sause
washo
yaghan
yalë
zuni
Anatoli Kolesov

| Mitalit> Maa:   Neuvostoliitto.Miesten kreikkalais-roomalainen paini. Olympialaiset  | Mitalit> Maa:   Neuvostoliitto.Miesten kreikkalais-roomalainen paini. Olympialaiset  | Mitalit> Maa:   Neuvostoliitto.Miesten kreikkalais-roomalainen paini. Olympialaiset  | Maa:   Neuvostoliitto> Miesten kreikkalais-roomalainen paini. |
| --- | --- | --- | --- |
|  Kultaa | Tokio 1964 | 78 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Toledo 1962 | 78 kg |  |
|  Kultaa | Helsingborg 1963 | 78 kg |  |
|  Kultaa | Tampere 1965 | 78 kg |  |
Anatoli Ivanovitš Kolesov (ven. Анатолий Иванович Колесов, 18. tammikuuta 1938 Karakandan alue, Kazahstanin SNT, Neuvostoliitto – 2. tammikuuta 2012) oli neuvostoliittolainen kreikkalais-roomalaisen tyylin painija.
Kolesov voitti olympiakultaa 78 kilon painoluokassa Tokiossa 1964 voitettuaan loppuottelussa Bulgarian Kiril Todorovin. Maailmanmestaruuksia Kolesov voitti kolme kappaletta: 1962 Toledossa, 1963 Helsingborgissa ja 1965 Tampereella. Neuvostoliiton mestaruuden hän voitti vuosina 1959 ja 1964.
Painiuransa jälkeen Kolesov toimi Neuvostoliiton painimaajoukkueen päävalmentajana vuoteen 1969 ja myöhemmin erilaisissa urheilun johtotehtävissä.
Anatoli Kaplan

Anatoli Lvovitš Kaplan (ven. Анатолий Львович Каплан, jidd. ‏תנחום קאפלאן‎, Tanchum Kaplan; 1902 tai 10. tammikuuta 1903 – 3. heinäkuuta 1980) oli juutalaistaustainen venäläinen taidemaalari ja taidegraafikko.
Kaplan aloitti litografioiden tekemisen 1937. Hänen työnsä saivat usein vaikutteita juutalaisista kansanperinteistä ja jiddišin kielestä. Kaplan liittyi Neuvostoliiton taiteilijoiden jäseneksi 1939, minkä myötä hänen teoksiaan esiteltiin laajasti Venäjällä.
Kotkan lento

| Kotkan lento> Ingenjör Andrées luftfärd |
| --- | --- |

Ohjaaja:  Jan Troell
Käsikirjoittaja:  Jan Troell Klaus Rifbjerg Ian Rakoff
Perustuu:  Per Olof Sundmanin kirjaan Insinööri Andreen ilmapurjehdus
Tuottaja:  Jörn Donner Göran Setterberg
Säveltäjä:  Carl-Axel Dominique Hans-Erik Philip
Kuvaaja:  Jan Troell
Leikkaaja:  Jan Troell
Valmistustiedot
Valmistusmaa:  Ruotsi Saksa Norja
Tuotantoyhtiö:  Bold Productions Svenska Filminstitutet Sveriges Television Svensk Filmindustri Polyphon Norsk Film
Ensi-ilta:  1982
Kesto:  142 min
Alkuperäiskieli:  ruotsi
Aiheesta muualla
IMDb 
Elonet
AllMovie
Infobox OKNimi-testi OK: 
Kotkan lento (Ingenjör Andrées luftfärd, televisioesityksessä Insinööri Andréen ilmapurjehdus) on ruotsalainen Jan Troellin ohjaama ruotsalais-saksalais-norjalainen elokuva vuodelta 1982. Per Olof Sundmanin puolifiktiiviseen kirjaan Insinööri Andréen ilmapurjehdus perustuva elokuva kertoo ruotsalaisinsinööri Salomon Andréen kohtalokkaasta yrityksestä lentää vetytäytteisellä ilmapallolla kohti pohjoisnapaa vuonna 1897.
Elokuvan pääosia esittävät Max von Sydow, Göran Stangertz ja Sverre Anker Ousdal.
Ohjaaja Troell myös kuvasi ja leikkasi elokuvan itse sekä toimi yhtenä kolmesta käsikirjoittajasta.
Näyttelijät

Lähde: Studio 14
| 0 | 1 | 2 |
| --- | --- | --- |
|  Max von Sydow  | … |  Salomon August Andrée   |
|  Göran Stangertz  | … |  Nils Strindberg   |
|  Sverre Anker Ousdal  | … |  Knut Frænkel   |
|  Clément Harari  | … |  Henri Lachambre   |
|  Eva von Hanno  | … |  Gurli Linder   |
|  Charlotta Larsson  | … |  Anna Charlier   |
|  Cornelis Vreeswijk  | … |  Lundström   |
|  Jan-Olof Strandberg  | … |  Nils Ekholm   |
|  Henric Holmberg  | … |  Svedenborg   |
|  Mimi Pollak  | … |  Mina Andree   |
|  Siv Ericks  | … |  vuokraemäntä   |
|  Ulla Sjöblom  | … |  Andréen sisar   |
|  Knut Husebø  | … |  Nansen   |
|  Peter Schildt  | … |  kirjanpitäjä   |
|  Ingvar Kjellson  | … |  Alfred Nobel   |
|  Lasse Pöysti  | … |  valokuvaaja   |
Vastaanotto

Kotkan lento oli ehdokkaana parhaan ulkomaisen elokuvan Oscar-palkinnon saajaksi.
Kymmenestä suomalaisesta ensi-iltakriitikosta kaksi antoi Kotkan lennolle kolme tähteä, neljä kaksi tähteä ja kolme yhden tähden, keskiarvona 1,9 tähteä neljästä. Elokuva sai Suomen teatterikierroksellaan 1 401 katsojaa, millä se sijoittuu vuonna 1983 Suomen-ensi-iltansa saaneen 238 elokuvan joukossa sijalle 192.
Anatoli Kurkisen sota

| Anatoli Kurkisen sota |
| --- | --- |

Kirjailija:  Niilo Lauttamus
Kansitaiteilija:  Pekka Loiri
Kieli:  suomi
Genre:  sotakirjallisuus
Kustantaja:  Gummerus
Julkaistu:  1973
Ulkoasu:  kovakantinen
Sivumäärä:  247
ISBN:  951-20-0720-7
Löydä lisää kirjojaKirjallisuuden teemasivulta
Anatoli Kurkisen sota on Niilo Lauttamuksen kirjoittama sotaromaani. Se kertoo inkeriläissyntyisestä Anatoli Kurkisesta, joka puna-armeijassa palvellessaan jää suomalaisten vangiksi Ensossa ja joutuu muun muassa tulkin tehtäviin.
Alina Ibragimova

Alina Ibragimova
Alina Ibragimova MBE (s. 28. syyskuuta 1985 Polevskoi, Neuvostoliitto) on venäläissyntyinen viulisti. Hän saavutti laajaa suosiota jo teini-iässään ja on toiminut erityisen näkyvästi kamarimusiikin esittäjänä.
Ibragimova syntyi muusikkovanhemmille. Hän aloitti viulunsoiton 4-vuotiaana, aloitti jo seuraavana vuonna opiskelun Moskovassa Gnesin-musiikkiakatemiassa ja esiintyi vuosi tämän jälkeen Bolšoi-teatterin orkesterin kanssa. Hänen isänsä sai vuonna 1996 paikan Lontoon sinfoniaorkesterin ensimmäisenä kontrabasistina, ja samaan aikaan hänen äitinsä aloitti opettamisen Jehudi Menuhin -koulussa, jossa Alina aloitti opiskelun. Hän pääsi esittämään Nicola Benedettin kanssa Johann Sebastian Bachin kaksoisviulukonserton (d-molli, BWV 1043) Jehudi Menuhinin johdolla ja soitti pian osan teoksesta tämän hautajaisissa.
Ibragimova jatkoi opintojaan Guildhall School of Music and Dramassa ja sitten Royal College of Musicissa. Hän sai yksityisopetusta Christian Tetzlaffilta. 2000-luvun alussa hän voitti useita kansainvälisiä kilpailuja. Vuonna 2005 hän soitti viulua Kremerata Baltica -orkesterin kanssa ja johti sitä Wolfgang Amadeus Mozartin konserttoesityksessä. Hänet valittiin BBC:n "New Generation Artistiksi" vuosiksi 2005–2007, ja tästä lähtien häntä on kuultu laajasti solistina ja kamarimuusikkona. Hän on esittänyt konserttoja useiden suurten brittiläisten ja ulkomaisten orkesterien kanssa. Hän on myös ollut aktiivinen pianisti Cédric Tiberghienin kanssa muodostamassaan duossa. Hän esitti tulkintansa kaikista Ludwig van Beethovenin viulusonaateista Wigmore Hallissa ja on lisäksi esiintynyt muissa merkittävissä paikoissa, kuten Wienin Musikvereinissa, Carnegie Hallissa ja Brysselin Palais des beaux-arts de Bruxellesissa. Kapellimestareita, joiden kanssa Ibragimova on tehnyt yhteistyötä, ovat olleet muiden muassa Bernard Haitink, John Eliot Gardiner, Valeri Gergijev, Paavo Järvi, Yannick Nézet-Séguin, Vladimir Jurowski, Rafael Frühbeck de Burgos, Charles Mackerras, Mark Elder, Philippe Herreweghe, Osmo Vänskä, Hannu Lintu, Sakari Oramo, Ilan Volkov, Tugan Sohijev, Jakub Hrůša, Ludovic Morlot, Edward Gardner ja Gianandrea Noseda.
Ibragimova on käyttänyt esiintymisissään sekä moderneja että periodisoittimia. Hän perusti periodisoittimin esiintyvän jousikvartetti Chiaroscuron muiden Royal College of Musicin opiskelijoiden kanssa. Hän on levyttänyt Hyperion-levymerkillä muiden muassa Karl Amadeus Hartmannin teoksia, Mozartin kaikki viulusonaatit ja Johannes Brahmsin kaikki viulusonaatit. Ibragimovan ohjelmisto on ulottunut barokkiteoksista uusiin tilaustöihin. Hän on ollut näkyvästi edustettuna BBC:n Promsissa vuodesta 2015. Vuonna 2018 hän kantaesitti Promsissa Rolf Wallinin viulukonserton Edward Gardnerin johtamien Bergenin filharmonikkojen kanssa.
Ibragimova on saanut Royal Philharmonic Societyn Young Artist Awardin (2010), Borletti-Buitonin säätiön palkinnon (2008) ja Brittiläisen imperiumin ritarikunnan jäsenyyden (2016). Hän soittaa noin vuodelta 1775 peräisin olevaa Anselmo Bellosion viulua, jonka hänen käyttöönsä on antanut Georg von Opel.
Aiheesta muualla

Viralliset sivut (englanniksi)
Kotkan lyseo

Lyseon vuonna 1905 valmistunut päärakennus, Arcus.
Nykyään lyseon käytössä olevassa Globus-rakennuksessa on aiemmin toiminut Kotkan kauppaoppilaitos ja Kymenlaakson museo.
Kotkan lyseo on lukio Kotkassa. Se toimii kaupungin keskustassa Kotkansaarella kahdessa jugendtyyliä edustavassa rakennuksessa, Arcus-talossa (Kirkkokatu 15, arkkitehdit Usko Nyström-Petrelius-Penttilä 1905) ja Globus-talossa (Kotkankatu 13, arkkitehti Kauno S. Kallio 1911).
Kotkan lyseo perustettiin vuonna yksityisenä oppikouluna vuonna 1896, jolloin sen nimenä oli Kotkan suomalainen yhteiskoulu. Yhteiskoulu oli Kymenlaakson ensimmäinen suomenkielinen oppikoulu. Vuonna 1925 monien muiden oppikoulujen tavoin Kotkan suomalainen yhteiskoulu otettiin valtion haltuun ja sen nimeksi tuli Kotkan yhteislyseo. Vuonna 1929 koulu jaettiin kahtia Kotkan tyttölyseoksi ja Kotkan lyseoksi. Poikakouluna toiminut Kotkan lyseo alkoi ottaa naispuolisia oppilaita jälleen 1973, jolloin koulun nimeksi tuli Ruotsinsalmen yhteislyseo. Nimi vaihtui 1978 Ruotsinsalmen lukioksi ja 1982 Kotkan lyseon lukioksi.   1.8.2017 alkaen oppilaitoksen nimi on ollut jälleen muodossa Kotkan lyseo.  Kotus ei puoltanut  muutosta.
Päivälukiossa opiskelijoita on lähes 500 ja aikuislukiossa ilta- ja verkko-opinnoissa noin 300.[lähde? ] Opettajia koulussa on noin 40. Koulun rehtorina toimii Mette Godenhjelm.
Tunnetut oppilaat

Jyrki Kasvi, kansanedustaja
Olavi Niitamo, tilastotieteilijä ja Tilastokeskuksen ensimmäinen pääjohtaja
Timo Suomalainen, arkkitehti
Lasse Terho, satamajohtaja ja Satamaliiton toimitusjohtaja
Juha Vainio, laulaja-lauluntekijä, sanoittaja
Martta Wendelin, kuvataiteilija
Esko Almgren, kansanedustaja ja opetusneuvos
Aiheesta muualla

Kotkan lyseo
Historiikki - Kotkan lyseon seniorit
Koripallon maailmanmestaruuskilpailut 1954

| MM-kisat 1954 |
| --- | --- |
Joukkueet:  12
Isäntämaa:   Brasilia
Kaupungit:  Rio de Janeiro
Ajankohta:  22. lokakuuta–5. marraskuuta
Mitalistit:  
–  Kultaa:   Yhdysvallat
–  Hopeaa:   Brasilia
–  Pronssia:   Filippiinit
Arvokkain pelaaja:   Kirby Minter
Vuoden 1954 koripallon maailmanmestaruuskilpailut järjestettiin Brasiliassa, 22. lokakuuta–5. marraskuuta 1954. Kisat olivat järjestyksessään toiset. Turnauksen voitti Yhdysvallat, jonka joukkue oli koottu Caterpillarin työntekijöistä.
Monet Itä-Euroopan maat boikotoivat kisoja, kun Brasilian viranomaiset eivät suostuneet antamaan viisumia neuvostoliittolaisille pelaajille. Mukana olikin ainoastaan kaksi eurooppalaista joukkuetta. Turnaus piti aluksi järjestää Sao Paolossa, mutta myrskyvahinkojen takia kisat järjestettiinkin Rio de Janeirossa.
Areenat

| Kaupunki | Areena | Kapasiteetti |
| --- | --- | --- |
| Rio de Janeiro | Ginásio do Maracanãzinho | 25 000 |
Osallistuneet joukkueet

| Lohko A | Lohko B | Lohko C | Lohko D |
| --- | --- | --- | --- |
|   Brasilia   Paraguay   Filippiinit  |   Kanada   Peru   Yhdysvallat  |   Ranska   Uruguay   Jugoslavia  |   Chile   Kiinan tasavalta   Israel  |